การประชุม ศบค. วันนี้ มีการประเมินมาตรการล็อdดาวน์ หลังผ่านมาแล้ว 14 วัน รวมถึงมาตรการผ่อนคลาย
นายอนุชา บูรพชัยศรี โฆษกประจำสำนักนายกรัฐมนตรี กล่าวถึงการประชุม ศบค. ชุดใหญ่ในวันนี้ ว่ามีการประเมินประสิทธิภาพของมาตรการล็อdดาวน์ หลังจากผ่านมา 14 วันแล้ว รวมไปถึงมาตรการผ่อนคลายในบางกิจการหรือกิจกรรม หากกระทรวงสาธารณสุข และศูนย์ปฏิบัติการ ศูนย์บริหารสถานการณ์โควิด-19 หรือ "ศปก.ศบค. มีการเสนอในที่ประชุม  เช่น ธนาคารในห้างสรรพสินค้า ร้านอิเล็กทรอนิกส์อุปกรณ์สื่อสาร นอกจากนี้ อาจมีการพิจารณาความคืบหน้าการนำเข้าวัคซีน รวมไปถึงการฉีดวัคซีนให้กับประชาชน และการเพิ่มมาตรการในบางจุดหรือบางพื้นที่ พร้อมขอบคุณประชาชนทุกคนที่ให้ความร่วมมือมาตรการของรัฐในการดูแลตนเอง เพื่อลดการแพร่ระบาดของโรคโควิด -19 โดยนายกรัฐมนตรี ได้รับทราบว่าส่วนใหญ่ได้ให้ความร่วมมือเป็นอย่างดี